

OPĆINSKO VIJEĆE

KLASA: 021-04/17-01/01

UBROJ:2113/01-01-01-17-6

Oroslavje, 19.12.2017.

Na temelju odredbe članka 82. stavka 2. Pravilnika o proračunskom računovodstvu i računskom planu (Narodne novine br. 124/14, 115/15 i 87/16) i članka 32. Statuta Grada Oroslavja (Službeni glasnik Krapinsko-zagorske županije br. 16/9), Općinsko vijeće na svojoj 6. sjednici održanoj dana 19.12.2017. godine donosi

**ODLUKU O POKRIĆU PLANIRANOG MANJKA IZ PRETHODNOG RAZDOBLJA**

**Članak 1.**

Ovom Odlukom utvrđuje se procjena rezultata poslovanja, raspodjela rezultata poslovanja te način pokrića planiranog manjka prihoda i primitaka za proračunsku godinu 2017. u iznosu od 600.000,00 kn, koji se prenose i planiraju u Proračunu Grada Oroslavja za 2018. godinu i projekcijama za 2019. i 2020. godinu.

**Članak 2.**

Procjena planiranog proračunskog manjka iz članka 1. ove Odluke temelji se na Godišnjem financijskom izvještaju Grada Oroslavja za 2016. godinu i Financijskom izvještaju Grada Oroslavja za razdoblje od 01.01.2017. do 30.09.2017. godine, u kojima su stanja na osnovnim računima podskupine 922 – višak/manjak prihoda/primitaka utvrđena kako slijedi:

|  |  |  |  |
| --- | --- | --- | --- |
| **Broj računa** | **Naziv računa** | **Stanje 31.12.2016.** | **Stanje 30.09.2017.** |
| 92211 | Višak prihoda poslovanja |  2.537.159,00  |  1.287.467,00  |
| 92222 | Manjak prihoda od nefinancijske imovine | - 2.760.834,00  | - 2.441.004,00  |
| 92223 | Manjak primitaka od financijske imovine | - 67.776,00  | - 57.646,00  |
|   | Manjak prihoda i primitaka za pokriće u sljedećem razdoblju | **- 291.451,00**  | **- 1.211.183,00**  |
|   | Manjak prihoda i primitaka preneseni iz 2016. godine |   | - 291.451,00  |
|   | Manjak prihoda i primitaka za pokriće u sljedećem razdoblju |   | - 1.502.634,00  |

Na dan 31.12.2016. godine, manjak prihoda i primitaka za pokriće u sljedećem razdoblju iznosio je 291.450,84 kn.

Na dan 30.09.2017. godine manjak prihoda i primitaka za pokriće u sljedećem razdoblju u iznosu od 1.502.633,84 kn sastoji se od prenesenog manjka prihoda i primitaka iz 2016. godine u iznosu 291.451 kuna i manjka prihoda u iznosu 1.211.183,00 kn ostvarenih u prvih devet mjeseci 2017. godine.

U skladu s navedenim ostvarenjem iz 2016. godine, kao i ostvarenjem u prvih devet mjeseci iz 2017. godine, realan je nastavak smanjenja manjka prihoda i primitaka do kraja 2017. godine na razinu od 600.000,00 kn, kako je navedeno u članku 1. ove Odluke.

**Članak 3.**

U proračunu Grada Oroslavja za 2018. godinu i projekcijama za 2019. i 2020. godinu planirat će se pokriće manjka Grada Oroslavja iz članka 1. ove Odluke iz prihoda poslovanja prema sljedećoj dinamici:

* 2018. godina – 200.000,00 kn
* 2019. godina – 200.000,00 kn
* 2020. godina – 200.000,00 kn

**Članak 4.**

U svrhu uravnoteženja proračuna, nakon uključivanja dijela projiciranog proračunskog manjka, kao i nastavka pružanja javnih usluga zadovoljavajuće kvalitete, nastavit će se s poduzimanjem svih mjera za pravodobno prikupljanje i ostvarenje proračunskih prihoda, uz maksimalno poštivanje načela ekonomičnosti i učinkovitosti prilikom trošenja proračunskih sredstava, a kako bi ostvareni prihodi bili dostatni za pokriće prenesenog manjka te rashoda i izdataka u skladu s definiranom dinamikom.

**Članak 5.**

Odluka o pokriću planiranog manjka iz prethodne godine primjenjuje se od 01. siječnja 2018. godine, a objavljuje se u Službenom glasniku Krapinsko-zagorske županije.

 Predsjednik Gradskog vijeća

 Stanko Čičko